Általános garanciális feltételek

Köszönjük, hogy az Innomed termékét vásárolta meg!

Tájékoztatjuk, hogy az Ön által vásárolt, saját gyártmányú

**CardioAid-1 AED** készülékre

a 117/1991 (IX. 10.) sz. Korm. Rendeletben meghatározott 24 hónap jótállást vállalunk, a vásárló számára kiállított számlán feltüntetett dátumtól számítva.

Az Innomed Medical Zrt. további 48 hónap kiterjesztett garanciát vállal az elemcsomagra, anyag és kivitelezés tekintetében, rendeltetésszerű használat és szakszervízben történő évenkénti ellenőrzés mellett. A kiterjesztett garancia az egyszer használatos eszközökre (elektróda) nem érvényes.

A jótállás az Innomed telephelyén érvényesíthető, amennyiben ez a garanciajegyen, vagy kereskedelmi számlán feltüntetett dátummal igazolható.

A garanciális időn belül, rendeltetésszerű használat során meghibásodott terméket az Innomed a telephelyére való beérkezésétől számított 15 munkanapon belül javítja vagy cseréli.

A jótállás nem terjed ki a termék és /vagy tartozékainak helytelen használatából eredő bármely működési zavarra, meghibásodására. A készülékház megbontása esetén, továbbá mindennemű illetéktelen beavatkozást követően a jótállás érvényét veszti.

Az Innomed garanciális panasz esetén sem vesz át javításra vagy cserére szennyezett és potenciálisan fertőzésveszélyes terméket vagy tartozékot.

A garanciális idő letelte után, az eladástól számított 8 évig teljes körű szervizszolgáltatást biztosítunk.

Vállalatunk elkötelezett a minőség mellett, ezért döntöttünk úgy, hogy valamennyi tevékenységünket az ISO 9001 minőségirányítási rendszer előírásainak megfelelően alakítjuk ki, biztosítva ezzel a termékek minőségének és a vevői igények kiszolgálásának magasabb fokát.

Az orvostechnikai eszközök gyártóira vonatkozó külön követelményeket az ISO 13485 szabványjelölésű minőségügyi előírásoknak megfelelően teljesítjük.

Az Innomed által fejlesztett és gyártott termékek CE-jelzettel rendelkeznek. Ez a jelölés az orvostechnikai eszközökről szóló európai direktívának (93/42/EEC) való teljes megfelelőséget jelenti.

****Magyarországon a fenti szabványok előírásainak alkalmazását az egészségügyi miniszter 4/2009 (III.17.) EüM rendelete kötelezővé teszi az orvostechnikai eszközök gyártói, forgalmazói és felhasználói részérre. Időszakos felülvizsgálatra kérje ajánlatunkat, előre rögzített, várakozásmentes időponttal, vagy hozom-viszem szolgáltatással!

